ಕೊರೊನಾ 2ನೇ ಅಲೆಯಲ್ಲಿ ಮಗಳು ಜಾನಕಿಯೇ ನನಗೆ ಟಾನಿಕ್ ಈಗ ಹೇಗಿದ್ದಾರೆ ನಟಿ ಶ್ರುತಿ ಹರಿಹರನ್? ಅಮೋಘ ಅಭಿನಯದ ಮೂಲಕ ಸ್ಯಾಂಡಲ್ವುಡ್ ಮಂದಿಯ ಮನಗೆದ್ದಿರುವ ಶ್ರುತಿ ಹರಿಹರನ್ ಈಗ ಪುಟ್ಟ ಜಾನಕಿಯ ಹೆಮ್ಮೆಯ ತಾಯಿ. ಮಗುವಿನ ಲಾಲನೆ ಪಾಲನೆಯಲ್ಲಿ ಬ್ಯುಸಿಯಾಗಿದ್ದರೂ, ಸಿಗುವ ಅಲ್ಪ ಬಿಡುವನ್ನು ಅವರು ತಮ್ಮ ಸಾಮಾಜಿಕ ಜವಾಬ್ದಾರಿ ನಿರ್ವಹಣೆಗೆ ಬಳಸಿಕೊಳ್ಳುತ್ತಿದ್ದಾರೆ. ಹೌದು, ಕೋವಿಡ್ ಎರಡನೇ ಅಲೆಯ ಸಂದರ್ಭದಲ್ಲಿ ಸಹಾಯದ ಅಗತ್ಯ ಇರುವ ನೆರವಾಗುತ್ತಿದ್ದಾರೆ. ಕಷ್ಟದಲ್ಲಿರುವ ಜನರಿಗೆ ಸಹಾಯ ಮಾಡಲು ಕೆಲವು ಸ್ವಯಂಸೇವಕ ಸಂಸ್ಥರಗಳನ್ನು ಸೇರಿದ್ದಾರೆ. E TIMES ವೆಬ್ಸೈಟ್ ನಡೆಸಿದ ವಿಡಿಯೋ ಚಾಟ್ ಒಂದರಲ್ಲಿ, ಅವರು ಈ ಕುರಿತ ಮಾಹಿತಿಯನ್ನು ಹಂಚಿಕೊಂಡಿದ್ದಾರೆ. ಈ ಬಾರಿ ಕೋವಿಡ್ ನನಗೆ ತುಂಬಾ ಹತ್ತಿರದಲ್ಲಿ ಹಾನಿ ಮಾಡಿದೆ.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಮೊದಲ ಅಲೆಯಲ್ಲಿ ಕೋವಿಡ್ ಸಂಖ್ಯೆಗಳು ನನ್ನ ಪಾಲಿಗೆ ಕೇವಲ ಸಂಖ್ಯೆಗಳಷ್ಟೇ ಆಗಿದ್ದವು. ವೈಯಕ್ತಿಕವಾಗಿ ನನಗೆ ಯಾವುದೇ ಹಾನಿ ಆಗಲಿಲ್ಲ. ಎರಡನೇ ಅಲೆಯಲ್ಲಿ, ನನ್ನ ಆಂಟಿ , ಅಂಕಲ್ ಮತ್ತು ಸಂಬಂಧಿಗೆ ಕೊರೊನಾ ಬಂತು. ಆಸ್ಪತ್ರೆಗಳಲ್ಲಿ ಬೆಡ್ ಸಿಗದೇ ನಾವು ತುಂಬಾ ಕಷ್ಟ ಪಟ್ಟ ಸನ್ನಿವೇಶ ಅದಾಗಿತ್ತು. ನನ್ನ ಆಂಟಿ ಈಗಲೂ ವೆಂಟಿಲೇಟರ್ನಲ್ಲಿ ಇದ್ದಾರೆ, ಅವರು ಖಂಡಿತಾ ಹುಷಾರಾಗಿ ಮರಳುತ್ತಾರೆ ಎಂಬ ನಂಬಿಕೆ ನನಗಿದೆ. ನಾವು ಮನೆಯ ನಾಲ್ಕು ಗೋಡೆಯ ಮಧ್ಯೆ ಇದ್ದಾಗ ಹೊರಗೆ ಏನಾಗುತ್ತಿರುತ್ತದೆ ಎಂಬುದು ನಮಗೆ ತಿಳಿದಿರುವುದಿಲ್ಲ. ಆದರೆ, ಹೊರಗೆ ನೋಡಿದಾಗ ನನಗೆ ಭಯವಾಗುತ್ತದೆ ಎಂದು ಶ್ರುತಿ ಆತಂಕ ವ್ಯಕ್ತಪಡಿಸಿದ್ದಾರೆ. ನನ್ನ ಮಗಳು ಜಾನಕಿಯಲ್ಲಿ ಸಾಂತ್ವನವನ್ನು ಕಂಡುಕೊಳ್ಳುತ್ತೇನೆ ಎನ್ನುತ್ತಾರೆ ಅವರು. ನನ್ನ ಮಗಳಿಂದ ಭಾವನೆಗಳನ್ನು ಅವುಚಿಟ್ಟುಕೊಂಡಿಲ್ಲ. ನಾನು ತುಂಬಾ ನೋವಿನಲ್ಲಿದ್ದೆ, ಆಗ ಅವಳನ್ನು ತಬ್ಬಿಕೊಂಡು ಜೋರಾಗಿ ಅತ್ತುಬಿಟ್ಟೆ. ಅವಳದ್ದೇ ಆದ ರೀತಿಯಲ್ಲಿ ಅವಳು ನನ್ನನ್ನು ಸಂತೈಸಲು ಪ್ರಯತ್ನಿಸುತ್ತಾಳೆ. ನನ್ನನ್ನು ನಾನು ಪರೀಕ್ಷಿಸಿಕೊಳ್ಳುವುದಕ್ಕಿಂತ ಹೆಚ್ಚಾಗಿ, ಅವಳು ನಮ್ಮ ಶಕ್ತಿಯ, ಮಾನಸಿಕ, ದೈಹಿಕ ಹಾಗೂ ಭಾವನಾತ್ಮಕ ಸಮತೋಲನದ ಮೂಲ ಎನ್ನುತ್ತಾರೆ ಶ್ರುತಿ. ಜಾನಕಿ ಶಕ್ತಿಯ ಮೂಲವಾಗಿದ್ದರೂ ಕೂಡ, ಅವಳನ್ನು ಮನೆಯ ವ್ಯಾಪ್ತಿಯಲ್ಲಷ್ಟೇ ಇಟ್ಟುಕೊಳ್ಳುವುದು ತುಂಬಾ ಕಷ್ಟ. ಅದಕ್ಕೆ ಪರಿಹಾರ ಕಂಡುಕೊಳ್ಳುತ್ತಿದ್ದೇನೆ ಎನ್ನುವ ಶ್ರುತಿ, ನಾವು ಅಪಾರ್ಟ್ಮೆಂಟ್ನಲ್ಲಿ ವಾಸಿಸುತ್ತೇವೆ. ಹಾಗಾಗಿ ಅವಳನ್ನು ಟೆರೇಸ್ಗೆ ಕರೆದುಕೊಂಡು ಹೋಗುತ್ತೇನೆ. ನನ್ನ ನೆರೆಯಾಕೆ ಮತ್ತು ಅವರ ಮೂರು ವರ್ಷದ ಮಗಳನ್ನು ಬಿಟ್ಟರೆ, ಯಾವ ಮನುಷ್ಯರೊಂದಿಗೂ ಅವಳ ಸಂಪರ್ಕ ಇಲ್ಲ. ಇಬ್ಬರು ಮಕ್ಕಳು ಒಳ್ಳೆಯ ಸ್ನೇಹಿತರು ಮತ್ತು ಜೊತೆಯಾಗಿ ಆಡುತ್ತಾರೆ. ನನ್ನ ಅಮ್ಮನ ಮನೆ ಹತ್ತಿರದಲ್ಲಿದೆ, ಆ ಕಾರಣದಿಂದ ಜಾನಕಿಗೆ ಇನ್ನೂ ಒಬ್ಬ ಮನುಷ್ಯನನ್ನು ನೋಡಲು ಸಿಗುತ್ತದೆ ಎಂದು ತಮ್ಮ ಪುಟ್ಟ ಜಗತ್ತಿನ ಬಗ್ಗೆ ಶ್ರುತಿ ಮಾತನಾಡಿದ್ದಾರೆ. ಒಬ್ಬ ಇನ್ಫ್ಲುಯೆನ್ಸರ್ ಆಗಿ, ಈ ಸಮಯದಲ್ಲಿ ಸಾಕಷ್ಟು ಜನರಿಗೆ ಸಹಾಯ ಮಾಡಲು ಸಾಧ್ಯವಾಗುತ್ತಿರುವುದಕ್ಕೆ ಸಂತೋಷವಾಗುತ್ತಿದೆ. ಅಧಿಕಾರ ಅಥವಾ ಖ್ಯಾತಿಯ ಜೊತೆಗೆ ಜವಾಬ್ಧಾರಿ ಕೂಡ ಇರುತ್ತದೆ ಎಂಬುದನ್ನು ನಾನು ಮೊದಲಿನಿಂದಲೂ ನಂಬಿದ್ದೇನೆ. ಜನರು ನಮ್ಮ ಸೋಶಿಯಲ್ ಮೀಡಿಯಾ ಪೇಜ್ಗಳನ್ನು ಹೆಚ್ಚಿನ ಅಪ್ಡೇಟ್ಗಾಗಿ ಫಾಲೋ ಮಾಡುತ್ತಿದ್ದಾರೆ ಎಂದರೆ ನಾವು ಸರಿಯಾದ ಮಾಹಿತಿಯನ್ನೇ ಕೊಡುತ್ತಿದ್ದೇವೆ ಎಂದರ್ಥ. ಬಹಳಷ್ಟು ಜನ ಒಳ್ಳೆಯ ಕೆಲಸ ಮಾಡುತ್ತಿರುವುದನ್ನು ನೋಡುತ್ತಿದ್ದೇನೆ. ತಮ್ಮ ಸೋಶಿಯಲ್ ಮೀಡಿಯಾ ಮೂಲಕ ಈ ಸಂದರ್ಭದಲ್ಲಿ ಒಳ್ಳೆಯ ಕೆಲಸಗಳನ್ನು ಮಾಡುತ್ತಿರುವ ಸಂಯುಕ್ತ ಹೊರನಾಡು, ಶ್ರದ್ಧಾ ಶ್ರೀನಾಥ್ ಮತ್ತು ಬೀಟ್ ಬಾಕ್ಸರ್ ವಿನೀತ್ ವಿನ್ಸೆಂಟ್ ನನಗೆ ಸ್ಫೂರ್ತಿ. ಒಂದು ಸ್ಕ್ರೀನ್ ಶಾಟ್ ತೆಗೆದು ಶೇರ್ ಮಾಡುವುದಷ್ಟೇ ನನ್ನಿಂದಾಗುವುದು. ನನ್ನ ಮಗಳನ್ನು ನೋಡಿಕೊಳ್ಳಬೇಕೆಂಬ ವಿವೇಕ ಪ್ರಜ್ಞೆಯಿಂದ ಈಗ ನಾನು ಒಂದು ಹೆಜ್ಜೆ ಹಿಂದಕ್ಕಿಟ್ಟಿದ್ದೇನೆ ಎಂದು ತಿಳಿಸಿದರು.